ກຳລັງອີຣັກ ເລີ່ມບຸກໂຈມຕີ ທີ່ໝັ້ນ ຂອງກຸ່ມ ລັດອິສລາມ ໃນເມືອງ ໂມຊູລ 
ການໂຈມຕີ ໂດຍມີກຳລັງ ຮັກສາຄວາມປອດໄພ ຈາກຫຼາຍພາກສ່ວນ ປະກອບດ້ວຍ ກຳລັງຕອບໂຕ້ວ່ອງໄວ ຕຳຫຼວດລັດຖະບານກາງ ແລະ ໜ່ວຍຕໍ່ຕ້ານການກໍ່ການຮ້າຍ ເຂົ້າຮ່ວມ.
ໃນວັນພະຫັດມື້ນີ້ ກຳລັງຮັກສາຄວາມປອດໄພ ຂອງອີກຣັກ ທີ່ໄດ້ຮັບການສະໜັບ ສະໜູນ ໂດຍສະຫະລັດ ໄດ້ເປີດສາກບຸກໂຈມຕີ ທີ່ໝັ້ນຕ່າງໆ ທີ່ຄວບຄຸມໂດຍກຸ່ມ ລັດອິສລາມ ຢູ່ໃນເມືອງ Mosul ດ້ວຍການໂຈມຕີສະໜາມບິນ ທີ່ສຳຄັນຂອງເມືອງ ດັ່ງກ່າວ ແລະ ຄ້າຍທະຫານ ທີ່ຢູ່ໃກ້ຄຽງ ການໂຈມຕີ ໂດຍມີກຳລັງຮັກສາຄວມປອດໄພ ຈາກຫຼາຍພາກສ່ວນ ປະກອບດ້ວຍ ກຳລັງຕອບໂຕ້ວ່ອງໄວ ຕຳຫຼວດລັດຖະບານກາງ ແລະ ໜ່ວຍຕໍ່ຕ້ານການກໍ່ການຮ້າຍ ຕ່າງໆ ທັງໝົດນີ້ ໄດ້ຮັບການສະໜັບສະໜູນທາງອາກາດ ຈາກເຮືອບິນລົບ ຂອງ ກອງທັບ ການບຸກໂຈມຕີ ໃນວັນພະຫັດມື້ນີ້ ຕໍ່ສະໜາມບິນ ແລະ ຄ້າຍທະຫານ ຊຶ່ງຕັ້ງຢູ່ເຂດນອກ ທາງພາກໃຕ້ຂອງເມືອງ Mosul ນັ້ນ ແມ່ນເປັນສ່ວນນຶ່ງ ຂອງການປະຕິບັດການໃຫຍ່ ທີ່ມີເປົ້າໝາຍ ເພື່ອຂັບໄລ່ກຳລັງ ຂອງກຸ່ມລັດອິສລາມ ອອກໄປຈາກພາກຕາເວັນຕົກ ຂອງເມືອງ Mosul ຊຶ່ງໄດ້ເລີ້ມຕົ້ນຂຶ້ນ ໃນວັນອາທິດ ຜ່ານມາ ກຳລັງຂອງອີຣັກ ໄດ້ ປົດປ່ອຍກ້ຳຕາເວັນອອກຂອງເມືອງ Mosul ເມື່ອເດືອນແລ້ວນີ້ ຈາກການຄວບຄຸມ ຂອງກຸ່ມລັດອິສລາມ ທີ່ໄດ້ຍຶດເອົາເມືອງນີ້ ໃນປີ 2014